കോവിഡ് പ്രതിസന്ധിയും കടബാധ്യതയും യുവാവ് ജീവനൊടുക്കി ബാലരാമപുരം: കോവിഡിനെതുടര്ന്നുള്ള സാമ്ബത്തിക പ്രതിസന്ധിയും കടബാധ്യതയും മൂലം യുവാവ് ജീവനൊടുക്കി. ബാലരാമപുരം ശാലിഗോത്രത്തെരുവ് ന്യൂ സ്ട്രീറ്റില് ശ്രീനന്ദനയില് മുരുകന് 41 ആണ് ആത്മഹത്യ ചെയ്തത്.കഴിഞ്ഞ ജനുവരിയിലാണ് ബാലരാമപുരം ദേശീയപാതയില് തയ്ക്കാപള്ളിക്ക് സമീപം മുരുകന് ബേക്കറി ആരംഭിച്ചത്. വര്ഷങ്ങളോളം ഉച്ചക്കടയിലെ ഒരു ബേക്കറിയില് ജീവനക്കാരനായിരിക്കുമ്ബോഴാണ് സ്വന്തമായി ബേക്കറി തുടങ്ങണമെന്ന മോഹമുണ്ടായത്. ഭാര്യയുടെ സ്വര്ണാഭരണങ്ങളും ബാങ്കില്നിന്ന് വായ്പയെടുത്തുമാണ് ബേക്കറി തുടങ്ങിയത്.എന്നാല്, ആരംഭിച്ച് നാലാം മാസം ലോക്ഡൗണ് നിലവില്വന്നു. ലോക്ഡൗണ് സമയത്ത് വലിയ സാമ്ബത്തിക പ്രതിസന്ധി നേരിട്ടു. നിത്യചെലവിന് പോലുമുള്ള കച്ചവടമില്ലാതായതോടെ കുറച്ച് ദിവങ്ങളായി മുരുകന് ഏറെ പ്രതിസന്ധിയിലായി. ഇതോടെ വായ്പ തിരിച്ചടക്കാന് കഴിയാത്ത അവസ്ഥയിലുമായി. കടബാധ്യത ഏറിയതോടെ കടുത്ത മാനസിക സമ്മര്ദത്തിലായിരുന്നു മുരുകനെന്ന് ബന്ധുക്കള് വ്യകതമാക്കി. കഴിഞ്ഞ കുറേ ദിവസങ്ങളായി കോവിഡിനെതുടര്ന്നുള്ള കടബാധ്യതയെക്കുറിച്ച് മുരുകന് നിരന്തരം ബന്ധുക്കളുമായി സംസാരിച്ചിരുന്നു. ഭാര്യയോടും സഹോദരങ്ങളോടും കച്ചവടമില്ലാതെ ജീവിക്കാന് കഴിയാത്ത സ്ഥിതിയാണെന്ന് വ്യാഴാഴ്ചയും പറഞ്ഞിരുന്നു. ബന്ധുക്കള് സമാധാനിപ്പിച്ചിരുന്നു. ഇതിന് പിന്നാലെയാണ് വെള്ളിയാഴ്ച രാവിലെ ബാലരാമപുരം പുത്തന്തെരുവിലെ വീടിെന്റ പിന്വശത്ത് ഷാളില് തൂങ്ങി മരിച്ചത്. ഭാര്യ: ബ്രഹമനായകി. മകള്: ശ്രീനന്ദന. ബാലരാമപുരം പൊലീസ് സ്ഥലത്തെത്തി അന്വേഷണമാരംഭിച്ചു. ബാലരാമപുരം പൊലീസെത്തി ഇന്ക്വസ്റ്റ് നടപടികള് പൂര്ത്തിയാക്കി. മൃതദേഹം തിരുവനന്തപുരം മെഡിക്കല് കോളജ് ആശുപത്രി മോര്ച്ചറിയില് സൂക്ഷിച്ചിട്ടുണ്ട്.